Ur. broj: 11-2020-06

Marija Bistrica, 10.06.2020.

**ZAPISNIK S IZBORNE SKUPŠTINE**

**TURISTIČKE ZAJEDNICE OPĆINE MARIJA BISTRICA**

Održane 10. lipnja 2020. (srijeda) u 18,00 sati u Bistrou Mladost, sazvane pozivom od 1. lipnja 2020. u kojem je bio predložen sljedeći dnevni red:

1. Otvaranje sjednice Izborne Skupštine Turističke zajednice općine Marija Bistrica i izbor radnih tijela Skupštine: radno predsjedništvo od 3 člana i zapisničar,
2. Izbor verifikacijske i kandidacijske komisije,
3. Izvješće verifikacijske komisije,
4. Donošenje Poslovnika o radu Skupštine TZO Marija Bistrica,
5. Izbor članova Turističkog vijeća,
6. Izbor 1 predstavnika Turističke zajednice općine Marija Bistrica u Skupštinu Turističke zajednice Krapinsko-zagorske županije,
7. Razno.

Poziv za sjednicu Skupštine zajedno s dnevnim redom i pripadajućim materijalima dostavljeni su članovima Skupštine sukladno odredbi članka 37. Poslovnika o radu Skupštine Turističke zajednice općine Marija Bistrica od 15. rujna 2010.

Prelazi se na odlučivanje prema točkama dnevnog reda.

**Ad 1) OTVARANJE SJEDNICE IZBORNE SKUPŠTINE TURISTIČKE ZAJEDNICE OPĆINE MARIJA BISTRICA I IZBOR RADNIH TIJELA SKUPŠTINE**

Skupštinu otvara načelnik Općine Marija Bistrica koji prema Zakonu o turističkim zajednicama i promicanju hrvatskog turizma obnaša dužnost predsjednika Turističke zajednice općine Marija Bistrica. Predsjednik turističke zajednice je ujedno i predsjednik skupštine i predsjednik turističkog vijeća.

Predsjednik objašnjava kako funkcionira izbor članova skupštine. Članovi skupštine birani su po njihovom udjelu u ukupnim prihodima Turističke zajednice općine Marija Bistrica. Kao udio u prihodu turističke zajednice računaju se članarina i 25% boravišne pristojbe koje je taj član uplatio turističkoj zajednici u godini koja prethodi godini u kojoj se provode izbori za skupštinu turističke zajednice.

Od upućenih 11 poziva na sjednici je nazočno 9 članova te se utvrđuje da je na sjednici nazočno više od polovice ukupnog broja članova skupštine i skupština može pravovaljano raditi i odlučivati. Na sjednici su osim članova prisutni: Marija Klenkar, stručna suradnica Turističke zajednice općine Marija Bistrica, Mateja Janečić Miketić, stručna suradnica Turističke zajednice općine Marija Bistrica, te Filip Galoić, administrativni referent Turističke zajednice općine Marija Bistrica

Sjednici su spriječeni prisustvovati:

Ivana Višek predstavnica Salve Regina- Marija Bistrica d.o.o.

Dražen Budiš

Predsjednik čita predloženi dnevni red:

1. Otvaranje sjednice Izborne Skupštine Turističke zajednice općine Marija Bistrica i izbor radnih tijela Skupštine: radno predsjedništvo od 3 člana i zapisničar,
2. Izbor verifikacijske i kandidacijske komisije,
3. Izvješće verifikacijske komisije,
4. Donošenje Poslovnika o radu Skupštine TZO Marija Bistrica,
5. Izbor članova Turističkog vijeća,
6. Izbor 1 predstavnika Turističke zajednice općine Marija Bistrica u Skupštinu Turističke zajednice Krapinsko-zagorske županije,
7. Razno.

Predsjednik predlaže donošenje odluke o utvrđivanju predloženog dnevnog reda.

Prelazi se na glasovanje. Za usvajanje predloženog dnevnog reda glasovalo je 9 članova te se donosi sljedeća

**Odluka**

o usvajanju predloženog dnevnog reda

Članak 1.

1. Otvaranje sjednice Izborne Skupštine Turističke zajednice općine Marija Bistrica i izbor radnih tijela Skupštine: radno predsjedništvo od 3 člana i zapisničar,
2. Izbor verifikacijske i kandidacijske komisije,
3. Izvješće verifikacijske komisije,
4. Donošenje Poslovnika o radu Skupštine TZO Marija Bistrica,
5. Izbor članova Turističkog vijeća,
6. Izbor 1 predstavnika Turističke zajednice općine Marija Bistrica u Skupštinu Turističke zajednice Krapinsko-zagorske županije,
7. Razno.

Članak 2.

Ova Odluka stupa na snagu danom donošenja.

Predsjednik Josip Milički predlaže radno predsjednišvo od 3 člana: Josip Milički kao predsjedavajući, te članice Petra Gajski i Zrinka Brlečić Švaljek.

Predsjednik prijedlog radnog predsjedništva stavlja na glasovanje.

Za prijedlog je glasalo članova Skupštine, te se donosi slijedeća:

**Odluka**

o radnom predsjedništvu Izborne skupštine

Članak 1.

Radno predsjedništvo sastoji se od 3 člana:

Josip Milički, predsjedavajući

Petra Gajski, članica

Zrinka Brlečić Švaljek, članica.

Članak 2.

Ova Odluka stupa na snagu danom donošenja.

Predsjednik Josip Milički predlaže Mateju Janečić Miketić za zapisničara.

Predsjednik prijedlog stavlja na glasovanje.

Za prijedlog je glasalo 9 članova Skupštine, te se donosi sljedeća:

**Odluka**

Članak 1.

Zapisničar na Izbornoj skupštini je Mateja Janečić Miketić.

Članak 2.

Ova Odluka stupa na snagu danom donošenja.

**Ad 2) IZBOR VERIFIKACIJSKE I KANDIDACIJSKE KOMISIJE OD 3 ČLANA**

Predsjedavajući predlaže verifikacijsku komisiju u sastavu:

* Miroslav Štagar, predsjednik
* Antonio Vedrina, član
* Tomislav Boc, član

koja podnosi prijedlog za utvrđivanje mandata članova Skupštine na temelju izvješća o provedenim izborima.

Predsjedavajući prijedlog stavlja na glasovanje.

Za prijedlog je glasalo 9 članova Skupštine, te se donosi slijedeća

**Odluka**

Članak 1.

Verifikacijska komisija Izborne skupštine Turističke zajednice općine Marija Bistrica ima tri člana:

* Miroslav Štagar, predsjednik
* Antonio Vedrina, član
* Tomislav Boc, član*.*

Članak 2.

Ova Odluka stupa na snagu danom donošenja.

Predsjedavajući predlaže kandidacijsku komisiju u sastavu:

* Katica Micak, predsjednica
* Gordana Mahmet Habazin, član
* Željko Cesar, član

Kandidacijska komisija predlaže kandidate za Turističko vijeće.

Predsjedavajući prijedlog stavlja na glasovanje.

Za prijedlog je glasalo 9 članova Skupštine, te se donosi slijedeća

**Odluka**

Članak 1.

Kandidacijska komisija Izborne skupštine Turističke zajednice općine Marija Bistrica ima tri člana:

* Katica Micak, predsjednica
* Gordana Mahmet Habazin, član
* Željko Cesar, član.

Članak 2.

Ova Odluka stupa na snagu danom donošenja.

**Ad 3) IZVJEŠĆE VERIFIKACIJSKE KOMISIJE**

Predsjednik verifikacijske komisije Miroslav Štagar izvještava da se sukladno Zakonu o turističkim zajednicama i promicanju hrvatskog turizma (Narodne novine 52/19) i članku 16. Statuta Turističke zajednice općine Marija Bistrica (Bistrički glasnik 2/20, ) članovi skupštine biraju prema visini udjela pojedinog člana u prihodu turističke zajednice. Kao udio u prihodu turističke zajednice računaju se članarina i 25% boravišne pristojbe koje je član uplatio turističkoj zajednici u godini koja prethodi godini u kojoj se provode izbori za skupštinu turističke zajednice, dakle pri izboru članova u Skupštinu Turističke zajednice općine Marija Bistrica kao referentna uzeta je 2019. godina.

Prema referentnoj 2019. godini Turistička zajednica ima 147 članova, no sukladno Statutu, članovi skupštine su oni koji imaju najveće udjele u prihodima Turističke zajednice.

Slijedom navedenog može se potvrditi da su članovi Skupštine u ovom sazivu:

članovi zajednice koji sudjeluju u ukupnom prihodu zajednice s 5,01 - 10,00%

|  |  |
| --- | --- |
| **PRAVNA/FIZIČKA OSOBA** | **PREDSTAVNIK** |
| MARIJO MICAK | Marijo Micak |
| LJEKARNE ŠVALJEK | Zrinka Brlečić Švaljek |
| ŠTAGAR D.O.O. | Miroslav Štagar |

članovi zajednice koji sudjeluju u ukupnom prihodu zajednice s 10,01-15,00%

* Nema ni jednog člana koji udovoljava ovim uvjetima

članovi zajednice koji sudjeluju u ukupnom prihodu zajednice s više od 15,01%

|  |  |
| --- | --- |
| **PRAVNA/ FIZIČKA OSOBA** | **PREDSTAVNIK** |
| SALVE REGINA – MARIJA BISTRICA D.O.O. | 1. Ilija Andabak |
| 2. Petra Gajski |
| 3. Ivana Višek |

članove zajednice koji pojedinačno sudjeluju u ukupnom prihodu zajednice do 5,00% predstavljat će predstavnici unutar grupacija i to:

|  |  |  |
| --- | --- | --- |
| **GRUPACIJA** | **PRAVNA/FIZIČKA OSOBA** | **PREDSTAVNIK** |
| GRAĐANI IZNAJMLJIVAČI | KATICA MICAK | Katica Micak |
| UGOSTITELJSKA DJELATNOST | TOMI.NET  | Tomislav Boc |
| TRADICIJSKI ZANATI  | GORDANA MAHMET HABAZIN | Gordana Mahmet Habazin |
| SUVREMENI SUVENIRI | DRAŽEN BUDIŠ | Dražen Budiš |
| OSTALE DJELATNOSTI  | MICAK D.O.O. | Nikolina Micak |

Sukladno navedenom, u sazivu Skupštine TZO Marija Bistrica u mandatu 2020. -2024. bit će 11 predstavnika članova Turističke zajednice.

Predsjedavajući daje prijedlog sastava Skupštine na glasovanje.

Skupština broji 11 članova od kojih je na Skupštini prisutno 9. Potvrđivanjem mandata članova Skupštine, Skupština Turističke zajednice Marija Bistrica smatra se konstituiranom. Od dana potvrđivanja mandata član Skupštine ima prava i dužnosti određene Zakonom o turističkim zajednicama i promicanju hrvatskog turizma i Statutom Turističke zajednice općine Marija Bistrica.

Predsjednik stavlja prijedlog na glasanje. Za konstituiranje Skupštine TZO Marija Bistrica glasalo je 9 članova Skupštine, te se donosi slijedeća:

**Odluka**

Članak 1.

Skupština Turističke zajednice općine Marija Bistrica je konstituirana 10. lipnja 2020.

Mandat Skupštine Turističke zajednice općine Marija Bistrica traje 4 godine.

Članak 2.

Ova Odluka stupa na snagu danom donošenja.

**Ad 4) DONOŠENJE POSLOVNIKA O RADU SKUPŠTINE TZO MARIJA BISTRICA**

Predsjednik TZO Marija Bistrica objašnjava da je potrebno donijeti novi Poslovnik o radu Skupštine TZO Marija Bistrica kako bi bio usklađen s novim Zakonom i Statutom TZO Marija Bistrica.

Predsjednik stavlja prijedlog na glasanje. Za donošenje poslovnika o radu Skupštine TZO Marija Bistrice glasalo je 9 članova Skupštine, te se donosi slijedeća:

**Odluka**

Članak 1.

Donosi se Poslovnik o radu Skupštine.

Članak 2.

Ovaj Poslovnik objavljuje se na oglasnoj ploči Općine Marija Bistrica.

Članak 3.

Ova Odluka stupa na snagu danom donošenja.

**AD 5)** **IZBOR ČLANOVA TURISTIČKOG VIJEĆA**

Predsjednica Kandidacijske komisije Katica Micak daje prijedlog članova Turističkog vijeća Turističke zajednice općine Marija Bistrica:

1. PETRA GAJSKI
2. ZRINKA BRLEČIĆ ŠVALJEK
3. KATICA MICAK
4. MIROSLAV ŠTAGAR
5. ANTONIO VEDRINA
6. ŽELJKO CESAR
7. IVAN LACKOVIĆ
8. SNJEŽANA HUSINEC.

Turističko vijeće je izvršno tijelo Skupštine i odgovorno je Skupštini Zajednice. Turističko vijeće ima predsjednika i osam članova koje bira Skupština iz redova članova turističke zajednice, vodeći računa o zastupljenosti djelatnosti u turizmu. Predsjednik Turističkog vijeća je Predsjednik Turističke zajednice općine Marija Bistrica Josip Milički.

Predsjedavajući prijedlog članova Turističkog vijeća stavlja na glasovanje.

Za prijedlog članova Turističkog vijeća glasalo je 8 članova te se donosi slijedeća

**Odluka**

Članak 1.

Članovi Turističkog vijeća TZO Marija Bistrica su:

1. Petra Gajski
2. Zrinka Brlečić Švaljek
3. Katica Micak
4. Miroslav Štagar
5. Antonio Vedrina
6. Željko Cesar
7. Ivan Lacković
8. Snježana Husinec.

Članak 2.

Ova odluka stupa na snagu danom donošenja.

**AD 6)** **IZBOR 1 PREDSTAVNIKA TURISTIČKE ZAJEDNICE OPĆINE MARIJA BISTRICA U SKUPŠTINU TURISTIČKE ZAJEDNICE KRAPINSKO-ZAGORSKE ŽUPANIJE**

Predsjedavajući predlaže Iliju Andabaka kao predstavnika Turističke zajednice općine Marija Bistrica u Skupštini Turističke zajednice Krapinsko-zagorske županije.

Predsjedavajući prijedlog predstavnika u Skupštinu Turističke zajednice Krapinsko-zagorske županije stavlja na glasovanje.

Za prijedlog za predstavnika Turističke zajednice općine Marija Bistrica u Skupštini Turističke zajednice Krapinsko-zagorske županije glasalo je 8članova te se donosi slijedeća

**Odluka**

Članak 1.

Predstavnik Turističke zajednice općine Marija Bistrica u Skupštini Turističke zajednice Krapinsko zagorske županije je Ilija Andabak.

Članak 2.

Odluka stupa na snagu s danom donošenja.

**AD 7) RAZNO**

Skupštini TZO Marija Bistrica predstavljena je prezentacija viaZagorje (Zajedničko kreiranje i prodaja složenih turističkih paketa Hrvatskog zagorja) Prezentacija je prilog ovom Zapisniku.

Po završetku prezentacije za riječ su se javili gospođa Zrinka Švaljek Brlečić, gospodin Ilija Andabak te gospođa Petra Gajski.

Gospođa Zrinka Švaljek Brlečić smatra da je potrebna detaljnija financijska razrada projekta uz marketinški plan svih aktivnosti koje bi se provodile nakon što se uspostavi takva prodajna platforma.

Gospodin Ilija Andabak smatra da će ta platforma biti slična Booking.com-u

Gospođa Petra Gajski smatra da je to izvrsna platforma isključivo za agencijsko poslovanje i ostvarivanje profita agencije. Smatra da Turističke zajednice mogu nekim dijelom financijski sudjelovati, ali da je to projekt koji bi isključivo trebala financirati agencija jer će ona većim dijelom i od toga zarađivati.

Predsjednik Turističke zajednice općine Marija Bistrica zahvaljuje se svim članovima na dolasku te zatvara Sjednicu u 20.00 h.

Zapisničar: Predsjednik:

Mateja Janečić Miketić, mag. oec. Josip Milički, ing.